ai4bharat/Pralekha huggingface dataset:
பிரதமர் அலுவலகம்
அருணாச்சல பிரதேசத்தை சேர்ந்த பழங்குடியின தலைவர்கள் பிரதமரை சந்தித்தனர்
அருணாச்சல பிரதேசத்தை சேர்ந்த பழங்குடியினத் தலைவர்கள், பிரதமர் திரு நரேந்திர மோடியை சந்தித்தனர். இது குறித்த வீடியோ காட்சியையும் பிரதமர் பகிர்ந்துள்ளார்.
இது குறித்து பிரதமர் ட்விட்டரில் கூறியிருப்பதாவது;
“அருணாச்சல பிரதேசத்தைச் சேர்ந்த பழங்குடியினத் தலைவர்களுடனான சந்திப்பு சிறப்பாக இருந்தது. மாநிலத்தின் வளர்ச்சி மற்றும் மக்களின் விருப்பங்களை நிறைவேற்றுவது தொடர்பான பல்வேறு அம்சங்கள் குறித்து நாங்கள் விவாதித்தோம்.”
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் 1.8 கோடிக்கும் அதிகமானோருக்கு கொவிட் தடுப்பு மருந்து வழங்கப்பட்டுள்ளது. கடந்த 24 மணி நேரத்தில் மட்டும் 14 லட்சம் தடுப்பூசிகள் போடப்பட்டன
இன்று காலை 7 மணி நிலவரப்படி, நாடு முழுவதும் 1.8 கோடிக்கும் அதிகமானோருக்கு  இது வரை கொவிட் தடுப்பு மருந்து வழங்கப்பட்டுள்ளது. இதில் 68,53,083 சுகாதாரப் பணியாளர்கள் , 31,41,371 சுகாதாரப் பணியாளர்கள் , 60,90,931 முன்களப் பணியாளர்கள் , மற்றும் 67,297 முன்களப் பணியாளர்கள்  அடங்குவர்.
45 வயதுக்கு அதிகமான இணை நோய்த்தன்மை உள்ளவர்கள் 2,35,901 பேருக்கும், 60 வயதுக்கு அதிகமான 16,16,920 பயனாளிகளுக்கும் இது வரை தடுப்பு மருந்து வழங்கப்பட்டுள்ளது.
தடுப்பு மருந்து வழங்கலின் 48-வது நாளான நேற்று  ஒரு நாளில் மட்டும் சுமார் 14 லட்சம்  தடுப்பூசிகள் நாடு முழுவதும் போடப்பட்டன என தகவல்கள் தெரிவிக்கின்றன.
16,081 அமர்வுகளில் 10,56,808 பயனாளிகளுக்கு  முதல் டோஸ் தடுப்பூசியும், 3,31,362 சுகாதாரப் பணியாளர்கள் மற்றும் முன்களப் பணியாளர்களுக்கு இரண்டாவது டோஸ் தடுப்பூசியும் போடப்பட்டன.
இதற்கிடையே, மகாராஷ்டிரா, பஞ்சாப், ஹரியானா, குஜராத், மத்தியப் பிரதேசம் மற்றும் தில்லி ஆகிய ஆறு மாநிலங்களில் புதிய கொரோனா பாதிப்புகள் அதிகளவில் பதிவாகி இருக்கின்றன.
கடந்த 24 மணி நேரத்தில் பதிவான பாதிப்புகளில் 84.44 சதவீதம்  மேற்கண்ட இடங்களில் பதிவாகியுள்ளன.
மகாராஷ்டிராவில் நாட்டிலேயே அதிக அளவாக 8,998 பாதிப்புகளும், கேரளாவில் 2,616 புதிய தொற்றுகளும், பஞ்சாபில் 1,0871 பாதிப்புகளும் கடந்த 24 மணி நேரத்தில் பதிவாகியுள்ளன. எட்டு மாநிலங்களில் பாதிப்புகளின் அளவு அதிகரித்து வருகிறது.
இந்தியாவின் தற்போதைய மொத்த பாதிப்புகளின் எண்ணிக்கை 1,76,319 ஆக இன்று உள்ளது. இதுவரை உறுதி படுத்தப்பட்ட தொற்றுகளில் இது 1.58 சதவீதமாகும்.
கேரளா, தமிழ் நாடு மற்றும் மேற்கு வங்கம் ஆகிய மாநிலங்களில் தற்போதைய பாதிப்புகளில் எண்ணிக்கை கடந்த 24 மணி நேரத்தில் குறைந்துள்ளது.
கடந்த 24 மணி நேரத்தில் 18 மாநிலங்கள் மற்றும் யூனியன் பிரதேசங்களில் கொவிட் காரணமாக யாரும் உயிரிழக்கவில்லை.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1702634
தகவல் மற்றும் ஒலிபரப்பு அமைச்சகம்
இந்தியாவில் உள்ள செயற்கைக் கோள் தொலைக்காட்சி அலைவரிசைகளின் மேல்இணைப்பு மற்றும் கீழ் இணைப்புக்கான வழிகாட்டு நெறிமுறைகள் 2022-க்கு மத்திய அமைச்சரவை ஒப்புதல் அளித்துள்ளது
இந்தியாவில் உள்ள செயற்கைக் கோள் தொலைக்காட்சி அலைவரிசைகளின் மேல்இணைப்பு மற்றும் கீழ் இணைப்புக்கான வழிகாட்டு நெறிமுறைகள் 2022-க்கு மத்திய அமைச்சரவை ஒப்புதல் அளித்துள்ளது. தொலைக்காட்சி அலைவரிசைகளில் மேல் இணைப்பு மற்றும் கீழ் இணைப்புக்காக, டெலிபோர்ட்/ டெலிபோர்ட் ஹப்/ செய்தி சேகரிக்க டிஜிட்டல் முறையில் செயற்கைக் கோளைப் பயன்படுத்துதல்  / செயற்கைக்கோள் வழியாக செய்தி சேகரிப்பு  / மின்னணு முறையில் செய்தி சேகரிப்பு  ஆகிய முறைகளுக்காக இந்தியாவில் பதிவு செய்யப்பட்டுள்ள நிறுவனங்கள்/எல்எல்பி-க்கள், ஆகியவற்றுக்கும் இந்திய செய்தி முகமைகளின் மேல் இணைப்பு மற்றும் நேரலை நிகழ்வை தற்காலிகமாக மேல் இணைப்பு செய்வதற்கும் அனுமதி வழங்குவதை இந்த ஒருங்கிணைந்த வழிகாட்டு நெறிமுறைகள் எளிதாக்கும்.
முக்கிய அம்சங்கள்:
- புதிய வழிகாட்டு நெறிமுறைகள், தொலைக்காட்சி அலைவரிசைகளுக்கான விதிமுறைகளை எளிதாக்கும்
- நிகழ்வுகளின் நேரலை ஒளிபரப்புக்கு முன்கூட்டியே அனுமதி பெற வேண்டியதில்லை
- இந்திய டெலிபோர்ட்டுகள் வெளிநாட்டு அலைவரிசைகளை மேல்இணைப்பு செய்யலாம்
- தேசிய/ பொதுநலனில் ஒளிபரப்பு உள்ளடக்கத்திற்கு தார்மீக பொறுப்பை உருவாக்கும்
வழிகாட்டு நெறிமுறைகளை திருத்தி அமைத்திருப்பதால் ஏற்படும் முக்கிய பயன்கள்
- அனுமதி வைத்திருப்போருக்கு எளிதாக இணக்கத்தை ஏற்படுத்தும்
- வணிகம் செய்வதை எளிதாக்கும்
- எளிமைப்படுத்துதலும், முறைப்படுத்துதலும்
- தேசிய முக்கியத்துவம் வாய்ந்த மற்றும் சமூக பொருத்தப்பாடுள்ள உள்ளடக்கத்தில் குறைந்தபட்சம் ஒரு நாளைக்கு 30 நிமிடத்திற்கு அரசு ஒளிபரப்பு சேவையில் இருந்து நிறுவனங்கள்/ எல்எல்பி-க்கள் மேல் இணைப்பு மற்றும் கீழ் இணைப்பு பெற அனுமதி அளிக்கப்பட்டுள்ளது
பிரதமர் அலுவலகம்
பிரதமர் இந்தியா அஞ்சல் செலுத்துகை வங்கியை நாளை  தொடங்கி வைக்கிறார்
பிரதமர் திரு நரேந்திர மோடி நாளை  புதுதில்லியில் தல்கட்டோரா அரங்கில் இந்தியா அஞ்சல் செலுத்துகை வங்கி -யை தொடங்கி வைக்கிறார்.
IPPB சாதாரண மனிதனுக்கான எளிதில் அணுகக்கூடிய குறைந்த கட்டணத்திலான நம்பிக்கை மிகுந்த வங்கியாக உருவாக்கப்பட்டுள்ளது. மத்திய அரசின் நிதி சார்ந்த திட்டங்கள் மற்றும் பயன்களை உரியவருக்கு சேர்த்தல் என்ற நோக்கத்தை விரைவாக அடைவதற்கென இந்த வங்கி உருவாக்கப்பட்டுள்ளது. நாட்டின் மூலை முடுக்கெல்லாம் பரவியுள்ள மூன்று லட்சம் தபால்காரர்கள் மற்றும் கிராம அஞ்சல் பணியாளர்களை கொண்ட அஞ்சல் துறையின் மிகப் பெரிய கட்டமைப்பை இதற்கு பயன்படுத்திக் கொள்வதே இதன் நோக்கமாகும். இந்தியாவில் வங்கித்துறை பரவலாக்கலை IPPB குறிப்பிடத்தக்க அளவு விரிவுப்படுத்தும்.
விரைவாக வளர்ந்து வரும் இந்தியாவில் திட்டப்பயன்களை நாட்டின் தொலைதூர மூலைகளுக்கு எல்லாம் கொண்டு செல்லும் மத்திய அரசின் முயற்சியில் IPPB தொடங்குதல் முக்கிய மைல் கல்லாக இருக்கும்.
தொடக்க நாள் அன்று IPPB-க்கு 650 கிளைகள் மற்றும் 3,250 பயன்பாட்டு இட ங்கள் ஆகியன இருக்கும். இவை அனைத்தும் நாடெங்கும் பரவலாக அமைந்திருக்கும். இந்த கிளைகள் மற்றும் பயன்பாட்டு இடங்கள் அனைத்திலும் ஒரே சமயத்தில் தொடக்க நிகழ்ச்சிகள் நடைபெறும்.
நாட்டில் உள்ள அனைத்து 1.55 லட்சம் அஞ்சலகங்களும், இந்த ஆண்டு டிசம்பர் 31-க்குள் IPPB அமைப்புடன் இணைக்கப்பட்டுவிடும்.
IPPB-யில் சேமிப்புக் கணக்கு, நடப்புக் கணக்கு, பணம் அனுப்புதல், அரசுத்திட்டப் பயன்களை பயனாளிகள் கணக்கில் நேரடியாக செலுத்துதல், மின்சார கட்டணங்கள் போன்ற கட்டணங்களை செலுத்துதல், வர்த்தக செலுத்துகைகள், போன்ற சேவைகள் வழங்கப்படும். இது போன்ற சேவைகள் அனைத்தும், இந்த வங்கியின் அதநவீன தொழில்நுட்ப மேடையை பயன்படுத்தி நேரடி கவுண்டர் சேவைகள், சிறிய ஏடிஎம்-கள், கைபேசி வங்கி செயலிகள், எஸ் எம் எஸ் மற்றும் ஐ வி ஆர் மூலமாக வழங்கப்படும்.
------
(Visitor Counter : 150
பிரதமர் அலுவலகம்
நாகாலாந்து சட்டப்பேரவைத் தலைவர் விக்கோ-ஓ யோஷூ மறைவுக்குப் பிரதமர் இரங்கல்
நாகாலாந்து சட்டப்பேரவைத் தலைவர் விக்கோ-ஓ யோஷூ மறைவுக்குப் பிரதமர் திரு.நரேந்திர மோடி இரங்கல் தெரிவித்துள்ளார்.
“நாகாலாந்து சட்டப்பேரவைத் தலைவர் விக்கோ-ஓ யோஷூ மறைவு கவலையளிக்கிறது. நாகாலாந்தின் வளர்ச்சிக்குத் தமது வாழ்க்கையை அர்ப்பணித்துக்கொண்ட அவர், விடாமுயற்சியுள்ள தலைவராவார். சோகமான இந்தத் தருணத்தில் அவரது குடும்பத்தினருக்கும், ஆதரவாளர்களுக்கும் எனது இரங்கலைத் தெரிவித்துக் கொள்கிறேன். அவரது ஆன்மா சாந்தியடையட்டும்” என்று பிரதமர் கூறியுள்ளார்.
|
|
@narendramodi
நாகாலாந்து சட்டப்பேரவைத் தலைவர் விக்கோ-ஓ யோஷூ மறைவு கவலையளிக்கிறது. நாகாலாந்தின் வளர்ச்சிக்குத் தமது வாழ்க்கையை அர்ப்பணித்துக்கொண்ட அவர், விடாமுயற்சியுள்ள தலைவராவார். சோகமான இந்தத் தருணத்தில் அவரது குடும்பத்தினருக்கும், ஆதரவாளர்களுக்கும் எனது இரங்கலைத் தெரிவித்துக் கொள்கிறேன். அவரது ஆன்மா சாந்தியடையட்டும்
எரிசக்தி அமைச்சகம்
மின்உற்பத்தி நிறுவனங்களும், மின் பரிமாற்ற நிறுவனங்களும் தாமதமாக செலுத்தப்படும் தொகைகளுக்கு சர்சார்ஜ் ஆண்டொன்றுக்கு 12 சதவீதத்துக்கு மிகாமல் வசூலிக்கலாம் என்று மின் அமைச்சகம் அறிவுறுத்தியுள்ளது
மின்சாரத்துறையில் நிதிநிலைமையில் உள்ள அழுத்தத்தைப் போக்கும் வகையில், மின் உற்பத்தி செய்யும் நிறுவனங்களும், மின் பரிமாற்ற நிறுவனங்களும் தாமதமாகச் செலுத்தப்படும் கட்டணங்களுக்கு ஆண்டொன்றுக்கு 12 சதவிகிதத்திற்கு மிகாத வண்ணம் எளிய வட்டி விகிதத்தில் சர்சார்ஜ் வசூலிக்கலாம் என்று மத்திய மின் அமைச்சகம் அறிவுறுத்தியுள்ளது. சுயசார்பு இந்தியா திட்டத்தின் கீழ், பி எஃப் சி மற்றும் ஆர் இ சி லிக்விடிடி இன்ஃப்யூஷன் திட்டத்தின் கீழ் செலுத்தப்படும் அனைத்துக் கட்டணங்களுக்கும் இது பொருந்தும். மின் விநியோகம் செய்யும் நிறுவனங்களின் மீதான நிதிச்சுமை குறைவதற்கு இந்த நடவடிக்கை உதவும்.
கடந்த சில ஆண்டுகளில் நாட்டில் வட்டி விகிதங்கள் குறைக்கப்பட்ட போதிலும், தாமதமாக செலுத்தப்படும் சர்சார்ஜ் கட்டணங்கள் மீதான வட்டி விகிதம் பொதுவாக அதிகமாக இருந்தது. பல நேரங்களில் எல்பிஎஸ் விகிதம் ஆண்டொன்றுக்கு 18 சதவிகிதம் வரை இருந்தது. இதனால் மின் விநியோக நிறுவனங்கள் மோசமாக பாதிக்கப்பட்டுள்ளன. குறிப்பாக கோவிட் 19 பெருந்தொற்று காரணமாக அறிவிக்கப்பட்ட பொது முடக்கக் காலத்தில் வெகுவாக பாதிக்கப்பட்டுள்ளன.
மின்துறையில் அனைத்து பங்குதாரர்கள் குறிப்பாக மின் விநியோக நிறுவனங்களின் பணப்புழக்க நிலைமை கோவிட்-19 பொதுமுடக்கக் காலம் மோசமாகப் பாதித்துள்ளது. இந்த நிலைமையைப் போக்குவதற்கு, அரசு, திறன் கட்டணத் தள்ளுபடி; மின் அட்டவணைப் பணிக்கான கடன் உறுதிப் பத்திரங்களுக்கான விதிகளைத் தளர்த்துவது; லிக்விடிடி இன்ஃப்யூஷன் திட்டம் உட்பட பல நடவடிக்கைகளை எடுத்துள்ளது இது போன்ற நடவடிக்கைகளில் ஒன்றாக - தாமதமாக செலுத்தப்படும் சர்சார்ஜ் கட்டணங்களைப் பொருத்த விதி - மின் விநியோக நிறுவனங்கள் மின் உற்பத்தி நிறுவனங்களுக்கும், பரிமாற்ற உரிமங்களைப் பெறுவதற்கான கட்டணங்களுக்கும், தாமதமாகச் செலுத்தும் கட்டணங்களுக்கும் மட்டுமே இது பொருந்தும். 30.6. 2020 வரை செலுத்தப்பட வேண்டிய கட்டணங்களுக்கு மட்டுமே இது பொருந்தும். இதனால் மின்சாரம் தொடர்ந்து கிடைத்து, நுகர்வோர் பயனடைவார்கள். இந்த சிரமமான காலத்திலும் கட்டணங்கள் குறைவாக இருக்கும்.
(Visitor Counter : 138
குடியரசுத் துணைத் தலைவர் செயலகம்
இந்தியாவின் செய்தியை உலகிற்கு முன்னெடுத்துச் செல்லும் இயக்கத்தை தொடருங்கள் : மாலவியில் இந்தியர்களுக்கு குடியரசுத் துணைத் தலைவர் வலியுறுத்தல்
குடியரசுத் துணைத் தலைவர் திரு.எம். வெங்கையா நாயுடு, மாலவியில் அங்குள்ள இந்திய சமூகத்தினரிடையே, பேசுகையில் இந்தியாவின் செய்தியை உலகிற்கு முன்னெடுத்துச் செல்லும் இயக்கத்தை தொடர வேண்டும் என கேட்டுக் கொண்டார். இந்தியாவின் பண்புகள் மற்றும் வாழ்க்கை நடைமுறைக்கு பிரதிநிதித்துவம் அளிக்கும் கலாச்சார தூதர்களாக பணியாற்ற வேண்டும் என்றும் அவர் வலியுறுத்தினார்.
பகிர்ந்து கொள்வதும் பராமரிப்பும் இந்திய தத்துவத்தின் முக்கிய அம்சமாகும் என்று குறிப்பிட்ட குடியரசுத் துணைத் தலைவர், புரிதல் மற்றும் ஆளுமையை தெரிந்து கொள்ளுதல் ஆகியவற்றுக்கிடையே, இணைப்பை மேம்படுத்த வேண்டும் என்று அவர் கேட்டுக் கொண்டார். “உங்களது செழிப்பை மாலவியின் சகோதரர்கள் மற்றும் சகோதரிகள் இடையே பகிர்ந்து கொள்ள வேண்டும் என்றும், முன்னேற்றத்தில் அவர்களையும் பங்குதாரர்களாக சேர்த்துக் கொள்ள வேண்டும்” என்றும் திரு. வெங்கையா நாயுடு வலியுறுத்தினார்.
இந்தியாவில் மாற்றங்களுக்கான சீரமைப்புகளை மேற்கொண்டு வரும் பிரதமர் திரு.நரேந்திரமோடி அரசின் திட்டங்களை எடுத்துரைத்த குடியரசுத் துணைத் தலைவர், சீரமைப்பு பாதையை நோக்கி இந்தியா நடைபோடுவதாகவும், தெரிவித்தார். சிறந்த நலனை நோக்கி, வர்த்தகத்திற்கான சுற்றுச்சூழல் மாறிவருவதை சுட்டிக்காட்டிய அவர், இதனை இந்திய சமூத்தினர் உற்றுநோக்கி, நிலைமையை தங்களுக்கு சாதகமாக பயன்படுத்திக் கொள்ள வேண்டும் என்று கேட்டுக் கொண்டார்.
மத்திய சமூக நீதி மற்றும் அதிகாரமயமாக்கல்துறை இணையமைச்சர் திரு.கிருஷ்ண் பால் குர்ஜார், மாலவியின் இந்தியாவுக்கான தூதர் திரு.சுரேஷ் குமார் மேனன் மற்றும் முக்கிய பிரமுகர்கள் இந்நிகழ்வில் கலந்து கொண்டனர்.
குடியரசுத் துணைத் தலைவரின் விரிவான உரைக்கு www.pib.nic.in என்ற இணையதளத்தைப் பார்க்கவும்.
ரசாயனம் மற்றும் உரங்கள் அமைச்சகம்
'இந்திய ஃபார்மா விஷன் 2047' என்ற கருப்பொருளில் மருந்து மற்றும் மருத்துவ சாதனத் துறை தொடர்பான 7-வது சர்வதேச மாநாட்டின் குழு விவாதத்திற்கு மருந்துத் துறையின் செயலாளர் மற்றும் மத்திய சுகாதாரச் செயலாளர் தலைமை தாங்கினார்.
மருந்து மற்றும் மருத்துவ சாதனத் துறை தொடர்பான 7-வது சர்வதேச மாநாட்டின் இரண்டாம் நாளில், மருந்துத் துறை செயலாளர் திருமதி எஸ் அபர்ணா மற்றும் மத்திய சுகாதார செயலாளர் திரு ராஜேஷ் பூஷன் ஆகியோர் தலைமையில் மருந்துத் துறையின் தலைமை நிர்வாக அதிகாரிகளுடன் 'இந்திய ஃபார்மா விஷன் 2047' என்ற கருப்பொருளில் குழு விவாதம் நடைபெற்றது.
நிகழ்ச்சியில் பேசிய மருந்துத் துறை செயலாளர், மருந்துத் துறையில் விலை, தரம் மற்றும் அளவு ஆகிய மூன்று முக்கிய நன்மைகளை இந்தியா கொண்டுள்ளது, இது மேலும் அதிகரிக்கப்பட வேண்டும் என்றார். உயர் உற்பத்தி அளவிலும், மலிவு விலையிலும் நல்ல தரமான பொது மருந்துகளை வழங்குவதில் இந்தியா நற்பெயரைக் கட்டியெழுப்பியுள்ளது என்று அவர் மேலும் கூறினார்.
குறைந்த வருமானம் கொண்ட பொருளாதாரங்கள் மற்றும் மேம்பட்ட சந்தைகளில் பலவற்றின் தேவைகளில் 50 சதவீதத்தை நல்ல தரமான பொது மருந்துகளை வழங்குவதன் மூலம் எங்களால் தொடர்ந்து பூர்த்தி செய்ய முடிகிறது என்பது மிகவும் பெருமைக்குரிய விஷயம் என்ற அவர் 2047-ம் ஆண்டிற்குள் நாம் முன்னேறி, உலகளாவிய மருந்தகத் தலைவராக இருக்க விரும்புகிறோம் என்றார்.
பங்குதாரர்களின் ஒத்துழைப்பின் முக்கியத்துவத்தை எடுத்துரைத்த அவர், “பொது ஆராய்ச்சியை அணுகக்கூடியதாக மாற்றுவதன் மூலம் பெரியநிறுவனங்கள், ஸ்டார்ட் அப்கள், தொழில் மற்றும் கல்வித்துறை ஆகியவற்றுக்கு இடையேயான ஒத்துழைப்பு மேம்படும்,” என்றார்.
சுகாதாரம் மற்றும் குடும்ப நல அமைச்சகத்தின் செயலாளர் திரு ராஜேஷ் பூஷன் பேசுகையில், “கடந்த எட்டு ஆண்டுகளில் நல்வாழ்வுக்கு அதிக முக்கியத்துவம் அளிக்கப்பட்டு வருகிறது. 2047-ம் ஆண்டிற்குள் நமது நாடு மக்கள்தொகை அடிப்படையில் எப்படி இருக்கும் என்பதை உணர வேண்டியது அவசியம். நமது இளைஞர்கள் சிறந்து விளங்குவதும் வயதானவர்கள் நல்ல வாழ்க்கைத் தரத்தை அனுபவிப்பதும் அவசியம். எனவே, வரவிருக்கும் ஆண்டுகளில் மருந்துகள் மற்றும் நோயறிதல்களுக்கான அணுகல் மீது கவனம் செலுத்தும் ஆராய்ச்சியை வரும் ஆண்டுகளில் நாம் உறுதி செய்ய வேண்டும்”, என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1820148
நிதி அமைச்சகம்
ஜிஎஸ்டி மன்றத்தின் அடுத்த கூட்டம் ஜுலை 21-ஆம் தேதி நடைபெறும்
ஜிஎஸ்டி மன்றத்தின் 28-வது கூட்டம் புதுதில்லியில் 2018 ஜுலை 21 ஆம் தேதி சனிக்கிழமை முற்பகல் 11 மணிக்கு தொடங்கி நடைபெறுகிறது.
அதற்கு முன்னதாக, அதிகாரிகள் பங்கேற்கும் முன்தயாரிப்புக் கூட்டம் புதுதில்லியில் 2018 ஜுலை 20-ஆம் தேதி காலை 10 மணிக்கு தொடங்கும்.
(Visitor Counter : 95
குடியரசுத் துணைத் தலைவர் செயலகம்
மகாராஷ்டிராவின் புல்தானாவில் ஏற்பட்ட பேருந்து விபத்தில் நேரிட்ட உயிரிழப்பிற்கு குடியரசு துணைத் தலைவர் இரங்கல்
மகாராஷ்டிராவின் புல்தானாவில் ஏற்பட்ட பேருந்து விபத்தில் நேரிட்ட உயிரிழப்பிற்கு குடியரசு துணைத் தலைவர் திரு ஜெகதீப் தன்கர் ஆழ்ந்த இரங்கலைத் தெரிவித்துக் கொண்டுள்ளார்.
ட்விட்டர் பதிவில் அவர் கூறியதாவது:
“மகாராஷ்டிராவின் புல்தானாவில் ஏற்பட்ட பேருந்து விபத்தில் நேரிட்ட உயிரிழப்பை அறிந்து மிகவும் வேதனை அடைந்தேன். உயிரிழந்தவர்களின் குடும்பத்தினருக்கு எனது இரங்கல்கள். இத்தகைய கடினமான சூழலை ஏற்றுக்கொள்ளும் வலிமையை அவர்கள் பெறட்டும். காயமடைந்தவர்கள் விரைவில் குணமடைய பிரார்த்திக்கிறேன்.”
பழங்குடியினர் நலத்துறை அமைச்சகம்
ஏகலைவா மாதிரி உண்டு உறைவிடப் பள்ளி ஆசிரியர் டாக்டர் யஷ்பால் சிங்குக்கு தேசிய ஆசிரியர் விருது – 2023 வழங்கப்பட்டது
தேசிய ஆசிரியர் விருது - 2023 பெற்ற ஏகலைவா மாதிரி உண்டு உறைவிடப் பள்ளி ஆசிரியர் டாக்டர் யஷ்பால் சிங்கை மத்திய பழங்குடியினர் நலத்துறை அமைச்சர் திரு அர்ஜுன் முண்டா இன்று பாராட்டினார். மத்தியப்பிரதேசத்தின் போபாலில் உள்ள ஏகலைவா மாதிரி உண்டு உறைவிடப் பள்ளி முதல்வர் டாக்டர் யஷ்பால் சிங், மூன்று கட்ட ஆன்லைன் செயல்முறைகள் மூலம் தேர்ந்தெடுக்கப்பட்ட 75 மிகவும் திறமையான ஆசிரியர்களில் ஒருவராக இருந்தார்.
இவ்விழாவில், திரு முண்டா, ஏகலைவா மாதிரி உண்டு உறைவிடப் பள்ளி ஆசிரியர் நான்காவது முறையாக தேசிய விருது பெற்றிருப்பதைக் காண்பது பழங்குடியினர் நலத்துறை அமைச்சகத்திற்கு பெருமை மிக்க தருணம் என்று குறிப்பிட்டார். அவர் ஆற்றிய முன்மாதிரியானப் பணி மற்ற பள்ளி ஆசிரியர்களையும், மாணவர்களையும் சிறந்த பாதையில் செல்ல ஊக்குவிக்கும்" என்றார்.
டாக்டர் யஷ்பால் சிங், போபாலில் உள்ள ஏகலைவா மாதிரி உண்டு உறைவிடப் பள்ளியின் நிலையை உயர்த்துவதற்கும், பள்ளியின் பெயரை புதிய உச்சத்திற்கு கொண்டு செல்வதற்கும் குறிப்பிடத்தக்க பங்களிப்புகளைச் செய்வதன் மூலம், தொழில் மீதான தனது அர்ப்பணிப்பு மற்றும் விடாமுயற்சியை நிரூபித்துள்ளார் என்று அவர் தெரிவித்தார்.
தொலைதூரப் பகுதிகளில் உள்ள பழங்குடியின சமுதாயத்தைச் சேர்ந்த குழந்தைகள் உயர் மற்றும் தொழிற்கல்வி படிப்புகளில் வாய்ப்புகளைப் பெறுவதற்கும், பல்வேறு துறைகளில் வேலைவாய்ப்பைப் பெறுவதற்கும் ஏதுவாக தரமானக் கல்வியை வழங்குவதற்காக 1997-98 ஆம் ஆண்டில் ஏகலைவா மாதிரி உண்டு உறைவிடப் பள்ளிகள் அமைக்கும் திட்டம் தொடங்கப்பட்டது.
வணிகம் மற்றும் தொழில்துறை அமைச்சகம்
இந்தியத் தொழில் வர்த்தக சபைகளின் கூட்டமைப்பின் ஃபிரேம்ஸ் மாநாட்டின் நிறைவு விழாவில் திரு.பியூஷ் கோயல் உரை.
இந்தியத் தொழில் வர்த்தக சபைகளின் கூட்டமைப்பு  நடத்திய FICCI Frames என்ற மாநாட்டில் இன்று நடைபெற்ற நிறைவு அமர்வில் மத்தியத் தொழில் மற்றும் வர்த்தகத் துறை அமைச்சர் திரு.பியூஷ் கோயல், காணொளிக் காட்சி மூலம் உரையாற்றினார். சர்வதேச அளவில் செயல்படுவதற்கு இந்தியத் திரைப்பட மற்றும் விளம்பரத் துறையினரிடம் தகுதியும், திறனும் இருப்பதாக அமைச்சர் கூறினார். அவர்களால் தரமான படைப்புகளைக் கொண்டு வருவது, விருதுகளை வெல்வது, இந்தத் துறைக்கு அதிக முதலீடுகளைக் கொண்டு வருவது ஆகியவற்றை நிறைவேற்ற முடியும். திரைப்படத் துறை, தேசிய எல்லைகளைத் தாண்டி வளர வேண்டும் என்று அவர் அழைப்பு விடுத்தார். நாட்டில் திரைப்படப் படப்பிடிப்புகளுக்கு பல்வேறு அனுமதிகளையும் ஒற்றைச்சாளர முறையில் வழங்குவது, செயல்பாடுகளை எளிமைப்படுத்துவது, ஆன்லைன் முறையில் அனுமதி வழங்குவது, மின் ஆளுமையை செயல்படுத்துவது ஆகியவை திரைப்படத் துறையினரின் நியாயமான கோரிக்கைகள் என்றும், இதனை விரைந்து பரிசீலிக்க வேண்டும் என்றும் திரு.கோயல் தெரிவித்தார்.
கோவிட் பெருந்தொற்றுக்கு எதிராகப் போரிடுவதில் இந்திய சினிமாத் துறை அளித்து வரும் பங்களிப்புக்கு திரு.கோயல் பாராட்டு தெரிவித்தார். பல்வேறு சுகாதார முன்னெச்சரிக்கை நடவடிக்கைகள் குறித்து விழிப்புணர்வை ஏற்படுத்துவதில் முக்கிய பங்கு வகிப்பதாகவும் அவர் குறிப்பிட்டார். நாட்டில் உள்ள மக்கள் எளிதில் புரிந்துகொள்ளும் வகையில், சமூகத்துக்கு உகந்த கருத்துருக்களை ஏற்படுத்தியிருப்பதாகவும் அவர் பாராட்டினார். நாட்டில் உள்ள 135 கோடி மக்களும் பொழுது போக்கு மீது மிகுந்த ஆர்வமும், எதிர்பார்ப்பும் கொண்டுள்ளனர். சூழ்நிலைக்கு ஏற்ப திரைப்படத் துறை எப்போதும் வளர்ந்து வருகிறது என்றும் அவர் கூறினார்.
போதிய முன்னெச்சரிக்கை நடவடிக்கைகள் எடுக்கப்பட வேண்டும் என்றும், ஆனால், அச்ச உணர்வு மேலும் அதிகரித்து விடக் கூடாது என்றும் அவர் கூறினார். அப்போது அவர், “உலகின் புதிய நிலைத்தன்மையுடன் நாம் இணைந்து செயல்பட வேண்டும். புதியவற்றை நாம் ஏற்றுக்கொள்ள வேண்டும். கோவிட் பெருந்தொற்றால், திரைப்படத்துறையும், பொழுதுபோக்குத் துறையும், மிகப்பெரும் அளவில் பாதிக்கப்பட்டுள்ளன. எதிர்காலத்தில் செயல்பாடுகளை எவ்வாறு நடத்துவது என்பது குறித்து யூகிக்க வேண்டியது அதிமுக்கியமானது,” என்றார். பொதுமுடக்கத்தில் தளர்வுகள் அறிவிக்கப்பட்டிருப்பதால், இந்தியப் பொருளாதாரம் குறிப்பிடத்தக்க அளவு மீண்டு வருகிறது, அதே போல, பொழுதுபோக்குத் துறையும் விரைவில் புத்துயிர் பெறும் என்று அமைச்சர் கூறினார்.
ஒழுங்குபடுத்தப்படாத OTT தளங்கள் குறித்து அமைச்சர் கவலை தெரிவித்தார். அதாவது, இதில் வெளிப்படும் கருத்துக்கள் சில நேரங்களில் கண்டிக்கத்தக்கதாகவும், தவறான தகவல்களை உள்ளடக்கியதாகவும், நமது தேசத்தையும், சமூகத்தையும் தவறாக வெளிப்படுத்துவதாகவும் உள்ளது. இவை குடும்பத்தினருடன் இணைந்து பார்ப்பதற்குத் தகுதி இல்லாததாக இருப்பதாக அவர் குறிப்பிட்டார்.
திரைப்படத் துறையில் நேரடியாகவும், மறைமுகமாகவும் 25 லட்சம் பேர் பணியாற்றி வருவதாக திரு.கோயல் குறிப்பிட்டார். அனைத்து தரப்பினர் மீதும் திரைத்துறை உரிய கவனம் செலுத்த வேண்டும் என்றும், குறைந்த ஊதியம் பெறும் தொழிலாளர்களின் நலன்காக்கும் வகையிலான நடவடிக்கைகளை எடுக்க வேண்டும் என்றும் அவர் கேட்டுக் கொண்டார். இதன் மூலமே, இந்தத் துறையுடன் தொடர்புடைய அனைவரும் மதிக்கத்தக்க வாழ்க்கையை வாழ முடியும் என்று திரு.கோயல் கூறினார்.
=========================
(Visitor Counter : 156
பெருநிறுவனங்கள் விவகாரங்கள் அமைச்சகம்
பொறுப்பான வணிகம் தொடர்பான குழுவின் அறிக்கையை மத்திய கார்ப்பரேட் விவகாரங்கள் அமைச்சகம் வெளியிட்டது
மத்திய கார்ப்பரேட் விவகாரங்கள் அமைச்சகத்தின் செயலர் திரு ராஜேஷ் வர்மா, பொறுப்பான வணிகம் தொடர்பான குழுவின் அறிக்கையை இன்று புதுதில்லியில் வெளியிட்டார்.
பொறுப்பான வணிகத்துக்கான கட்டமைப்பை முன்வைப்பது குறித்த குழுவின் முயற்சிகளைப் பாராட்டிய திரு ராஜேஷ் வர்மா, இந்த அறிக்கையை நடைமுறைப்படுத்துவதற்கு மத்திய கார்ப்பரேட் விவகாரங்கள் அமைச்சகம் செபி அமைப்புடன் இணைந்து பணியாற்றும் என்று தெரிவித்தார். இந்திய நிறுவனங்கள் உலக அளவில் தடம் பதிக்க விரும்பும் தருணத்தில், பொறுப்புள்ள வணிகம் என்ற “பெரும் நிறுவன நிர்வாகக் கருத்துரு” வளர்ந்து வரும் போக்கை புறக்கணிக்கக் கூடாது என்று அவர் வலியுறுத்தினார். பொறுப்புள்ள வணிகம் தொடர்பான அறிக்கையை முன்னெடுத்துச் செல்வதில், தொழில் நிறுவனங்களும், வணிக சங்கங்களும் பங்காற்ற வேண்டும் என்று அவர் கேட்டுக் கொண்டார்.
இந்தக் குழுவின் அறிக்கை மத்திய கார்ப்பரேட் விவகாரங்கள் அமைச்சகத்தின் இணையதளத்தில் பதிவேற்றப்பட்டுள்ளது: www.mca.gov.in
-----
(Visitor Counter : 183
பிரதமர் அலுவலகம்
ஸ்ரீ சித்தேஷ்வர சுவாமிகளின் மறைவுக்கு பிரதமர் இரங்கல் தெரிவித்துள்ளார்
ஸ்ரீ சித்தேஷ்வர சுவாமிகளின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். சமூகத்திற்கு அவர் ஆற்றிய ஒப்பற்ற சேவைக்காக பிரம்மபூஜ்ய ஸ்ரீசித்தேஷ்வர சுவாமிகள் நினைவுகூரப்படுவார் என்று பிரதமர் மோடி கூறியுள்ளார்.
பிரதமர் ட்விட்டரில் கூறியிருப்பதாவது;
“சமூகத்திற்கு அவர் ஆற்றிய ஒப்பற்ற சேவைக்காக பிரம்மபூஜ்ய ஸ்ரீசித்தேஷ்வர சுவாமிகள் நினைவுகூரப்படுவார். மற்றவர்களின் நலனுக்காக அவர் அயராது பாடுபட்டார். செறிவான ஞானத்திற்காக அவர் போற்றப்பட்டார். சோகமான இந்த தருணத்தில் அவரின் எண்ணற்ற பக்தர்களுடன் எனது எண்ணங்கள் இருக்கின்றன. ஓம் சாந்தி.”
அறிவியல் மற்றும் தொழில்நுட்பத்துறை
3 என் எம்முக்கு குறைவாக உள்ள தூசுப்படல பொருட்கள் பருவநிலை பாதிப்புகளை ஏற்படுத்தும் அளவுக்கு வளர்ந்து இந்தியாவின் நகர் பகுதிகளில் அடிக்கடி உருவாகின்றன
இந்தியாவில் உள்ள நகர் பகுதி ஒன்றில் 3 நானோமீட்டர்களுக்கும் சிறிய அளவிலான தூசுப்படல பொருட்களை ஆய்வு செய்யும் விஞ்ஞானிகள், அவை அடிக்கடி உருவாவதைக் கண்டறிந்துள்ளனர்.
பருவநிலை பாதிப்புகளை ஏற்படுத்தும் அளவுக்கு இவை அடிக்கடி உருவாகின்றன என்றும் அவர்கள் கண்டறிந்துள்ளது முக்கியத்துவம் பெறுகிறது.
ஹைதராபாத் பல்கலைக்கழகத்தை சேர்ந்த விஞ்ஞானிகள், இந்தியாவின் பகுதி ஒன்றில் 3 நானோமீட்டர்களுக்கும் சிறிய அளவிலான தூசுப்படல பொருட்களை முதல் முறையாக ஆய்வு செய்துள்ளனர். ஏர்மாடஸ் நானோ கன்டென்சேஷன் நியூகிளியஸ் கவுன்டர் எனும் தொழில்நுட்பத்தை பயன்படுத்தி 1 முதல் 3 3 நானோமீட்டர் அளவிலான தூசுப்படல பொருட்களை டாக்டர் விஜய் கனவாடே மற்றும் திரு மேத்யூ செபாஸ்டியன் அளந்துள்ளனர்.
பருவநிலை மாற்ற திட்டப் பிரிவின் கீழ் அறிவியல் மற்றும் தொழில்நுட்பத் துறையின் ஆதரவு பெற்ற இந்த ஆய்வை 2019 ஜனவரி முதல் ஹைதராபாத் பல்கலைக்கழக வளாகத்தில் அவர்கள் மேற்கொண்டு, சிறிய மூலக்கூறு குழுக்கள் உருவாவதை கண்டறிந்துள்ளனர்.
‘அட்மாஸ்ஃபெரிக் என்விரான்மென்ட்’ எனும் சஞ்சிகையில் இவர்கள் ஆய்வு வெளியாகியுள்ளது.
வெளியீட்டு இணைப்பு
https://doi.org/10.1016/j.atmosenv.2021.118460
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726241
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சேது பாரதம் திட்டம்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
தேசிய நெடுஞ்சாலைகளில் உள்ள ரயில்வே கிராசிங்கிற்கு பதிலாக மேம்பாலங்கள் அல்லது சுரங்கப்பாதைகள் அமைப்பதற்காக சேது பாரதம் திட்டத்தை அரசாங்கம் தொடங்கியுள்ளது.
சேது பாரதம் திட்டத்தின் கீழ், தேசிய நெடுஞ்சாலைகளில் மேம்பாலங்கள் அல்லது சுரங்கப்பாதைகளை மாநில பொதுப்பணித் துறைகள், தேசிய நெடுஞ்சாலைகள் ஆணையம் மற்றும் தேசிய நெடுஞ்சாலைகள் மற்றும் உள்கட்டமைப்பு மேம்பாட்டு கழகம் ஆகியவற்றின் மூலம் அரசு அமைக்கிறது.
இதர தேசிய நெடுஞ்சாலை பணிகள் போன்றே இதற்கு நிதி ஒதுக்கீடு செய்யப்படுகிறது. சேது பாரதம் திட்டத்தின் கீழ் 123 மேம்பாலங்கள்/சுரங்கப்பாதைகளை நிர்மாணிப்பதற்கான நிர்வாக ஒப்புதல் மற்றும் நிதி அனுமதி இது வரை வழங்கப்பட்டுள்ளது.
மேம்பாலங்கள்/சுரங்கப்பாதைகள் சில நேரங்களில் தனித்த திட்டங்களாகவும் சில சமயங்களில் தேசிய நெடுஞ்சாலை மேம்பாட்டுத் திட்டத்தின் ஒரு பகுதியாகவும் கட்டமைக்கப்படுகின்றன. எனவே, சேது பாரதம் திட்டத்தின் கீழ் மேம்பாலங்கள்/சுரங்கப்பாதைகள் கட்டுவதற்கான செலவின புள்ளிவிவரங்கள் தனித்தனியாக பராமரிக்கப்படுவதில்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782187
சிறப்பு சேவைகள் மற்றும் கட்டுரைகள்
ஆவடி விமானப்படை நிலையத்தில் விமானப்படை துணைத் தளபதி எம்.வி.ராமாராவ் ஆய்வு
விமானப்படை தலைமையகத்தின் முதுநிலை வான் மற்றும் நிர்வாகப் பிரிவு துணைத் தளபதி ஏர்வைஸ் மார்ஷல் எம்.வி.ராமாராவ், ஆவடி விமானப்படை நிலையத்தில் 03.08.2022 முதல் 05.08.2022 வரை ஆய்வு செய்தார். அவரை, ஆவடி விமானப்படை நிலையத்தின் ஏர் ஆபீசர் கமாண்டிங், ஏர் கமோடர் எஸ்.சிவகுமார் வரவேற்றார்.
ஆவடி விமானப்படை நிலையத்தின் பல்வேறு பணி தளங்கள், பிரிவுகளை பார்வையிட்ட ஏர் மார்ஷல், எத்தகைய சூழ்நிலையையும் எதிர்கொள்ள ஆயத்தமாக உள்ளதா? என்பது குறித்தும் மதிப்பீடு செய்தார். தமது இந்த ஆய்வின்போது அங்கு பணியாற்றும் வீரர்களுடனும் அவர் கலந்துரையாடினார். பணியாளர்களின் தொழில் திறன் மற்றும் மனஉறுதியை பாராட்டிய ஏர்மார்ஷல், வீரர்கள் மற்றும் அவர்களது குடும்பத்தினரின் மேம்பாட்டிற்காக, நிலைய அதிகாரிகளால் மேற்கொள்ளப்பட்டு வரும் நடவடிக்கைகள் குறித்தும் மனநிறைவு தெரிவித்தார். சரக்குப் போக்குவரத்து மேலாண்மை. பராமரிப்பு, நிர்வாகம் மற்றும் பயிற்சிப் பிரிவுகளில் தொழில் தரத்தை நிலைநாட்டி வருவதற்காக இந்த நிலையத்தின் அனைத்துப் பணியாளர்களையும் ஏர்மார்ஷல் பாராட்டினார்.